कार्यक्रममा समितिका अध्यक्ष अर्जुुनप्रसाद दाहालले गोष्ठीको अवधारणापत्र प्रस्तुत गरेका थिए । उक्त कार्यक्रमलाई सम्बोधन गर्दै प्रमूख अतिथि एवं उद्योग, पर्यटन, वन तथा वातावरणमन्त्री अरुणप्रसाद नेपालले नेपालीहरुसँग थुप्रै श्रोतहरु हुँदाहुदै पनि पहिचान गर्न नसकेर मुलुक गरिबीको सूचिमा रहनु दुर्भाग्य भएको धारणा ब्यक्त गरे । कार्यक्रममा प्रदेश सरकार सञ्चालन गर्ने ऐन तथा नीतिका साथै कार्यक्रम बनाउने दौडान चलेकाले सामुुदायिक वन उपभोक्ता समूहहरुले पनि प्रदेश सरकारलाई सहयोग पुग्ने गरी दस्तावेजहरु उपलब्ध गराउन मन्त्री नेपालले आग्रह गरे । नेपालीहरुले पर्यटन र वनलगायतका श्रोतहरुबाट प्रसस्तै आम्दानी लिन सकिने भएकाले यस विषयमा सामुदायिक वनमा आधारित संघ संस्थाहरुलाई ध्यानाकषर्ण समेत मन्त्री नेपालले गराए ।
